Alberta Alberta 2011 albertani Ła Alberta el ze un Stado del Kanada sudosidental. El konfina a ovest ko ła Kołonbia Britànega, a nord ko i Teritori del Nordovest, a est ko el Saskàciuan, a sud ko el Montana. Ła ze formada da un altopian ondułà, ke el se ełeva verso sudovest fin a łe Montañe Rocoze. Ła atraversa i fiumi Milk, Saskàciuan, de ła Paze e Aẑabaska; i łagi łi ze numerozi, i pì inportanti łi ze el Łago Aẑabaska, el Łago Clèr e el Łago Picenin dei Sciavi. Ła ga un klima kontinental ko inverni tanto fredi e poko nevozi. A nord se kata vaste foreste, a sud ge ze praterie. Łe sità pì inportanti łe ze Edmonton, Kalgari, Łeẑbriž e Medisin Het. As sud se koltiva sereałi e se pratega el ałevamento. Ge ze grandi zasimenti de karbon, petrołio e metan. Inte łe sità ge ze industrie ałimentari, petrolkimege, tesiłi, siderurgege e de el łeño.